kardosdrur/scandi-wiki huggingface dataset:
Here Comes Honey Boo Boo

Here Comes Honey Boo Boo er en amerikansk reality-tv-serie, sendt på TLC, med skønhedskonkurrencedeltageren Alana "Honey Boo Boo" Thompson i hovedrollen. Honey Boo Boo er en lille pige, og serien følger hendes familie. Serien havde premiere 8. august 2012 og sluttede 14. august 2014. Thompson og hendes familie blev først kendt i TLC's realityprogram Toddlers & Tiaras. Programmet omhandler for det meste Alana "Honey Boo Boo" Thompson og "Mama", June Shannon og deres families eventyr i sydstatsbyen McIntrye, Georgia. Realityserien fik hovedsagelig negative og dårlige anmeldelser fra Tv-anmeldere og kritikere.

Den 24. oktober 2014 stoppede TLC serien efter fire sæsoner, idet der kom rapporter om, at en af personerne i serien, moderen June Shannon, havde et forhold til en registreret sexforbryder. Både Shannon og hendes ældste datter Lauryn afviste påstanden. En femte sæson af serien blev af samme grund aldrig sendt.

Eksterne henvisninger 
 
Amerikanske tv-serier fra 2010'erne
Tv-programmer fra TLC
Ruslands Grand Prix 2017

Ruslands Grand Prix 2017 (officielt navn: 2017 Formula 1 VTB Russian Grand Prix) var et Formel 1-løb som blev arrangeret 30. april 2017 på Sochi Autodrom i Rusland. Det var den fjerde runde af Formel 1-sæsonen 2017, og fjerde gang at Ruslands Grand Prix blev arrangeret i Formel 1-sammenhæng.

Løbet blev vundet af Mercedes-køreren Valtteri Bottas, som tog sin aller første løbssejr i Formel 1. På andenpladsen kom Ferraris Sebastian Vettel, som startede i pole position, og på tredjepladsen Ferraris Kimi Räikkönen, som også satte løbets hurtigste omgang på ny banerekord.

Resultater

Kvalifikation 

Noter til tabellerne
 Carlos Sainz, Jr. fik en gridstraf på tre placeringer for at forårsage en uundgåelig ulykke med Lance Stroll under Bahrains Grand Prix.
 Stoffel Vandoorne fik en gridstraf på femten placeringer for udskiftning af forskellige motorkomponenter.

Løbet

Stillingen i mesterskaberne efter løbet 

Kørermesterskabet

Konstruktørmesterskabet

Referencer

Eksterne henvisninger 

Ruslands Grand Prix
Formel 1 2017
Kashiwa Reysol

Kashiwa Reysol er et japansk fodboldhold, der har spillet i J1 League siden 2011. Holdet blev grundlagt i 1940 og har base i Kashiwa, Chiba, på Hitachi Kashiwa Soccer Stadium.

Historiske slutplaceringer

Nuværende trup
Pr. 9. september 2019.

Noter

Eksterne henvisninger 
 J.League

Fodboldklubber i Japan
Nicolae Stanciu

Nicolae "Nicușor" Claudiu Stanciu (født 7. maj 1993) er en rumænsk fodboldspiller der spiller for Sparta Prag i Tjekkiet.

Landshold 
23. marts 2016 spillede han sin første landsholdskamp for Rumæniens A-landshold mod Litauen. Han blev kampens matchvinder og dedikerede sit første mål på landsholdet til sin afdøde bedstemor som har opfostret ham.

Referencer

Eksterne henvisninger 

Fodboldspillere fra Rumænien
Women's Baltic Cup

Women's Baltic Cup er en fodboldturnering for kvinder, hvor kvindelandsholdene fra de baltiske lande, Estland, Letland og Litauen, konkurrerer mod hinanden hvert andet år. De kan også invitere andre lande med. I 2016 blev Færøernes kvindefodboldlandshold inviteret med, og de vandt konkurrencen det år. Mændene har en tilsvarende turnering, som er ældre og har været holdt siden 1928, dog med en pause i tiden, da de Baltiske lande var en del af Sovjetunionen.

Liste over vindere 
 1996 
 1997 
 1998 
 2003 
 2004 
 2005 
 2006 
 2007 
 2008

Referencer 

Fodboldturneringer
Kvindefodboldkonkurrencer
Elizabeth Wurtzel

Elizabeth Lee Wurtzel (31. juli 1967 – 7. januar 2020) var en amerikansk forfatter og journalist, der blev kendt for at udgive bestseller-romanen Prozac Nation, da hun var 26 år. Hun havde en BA i sammenlignende litteratur fra Harvard University og en juridisk doktorgrad fra Yale Law School.

Referencer 

Kvindelige forfattere i det 20. århundrede
Kvindelige forfattere i det 21. århundrede
Selvbiografer fra USA
Personer fra New York City
John Mitchel

John Mitchel (; født 3. november 1815 i Camnish, County Londonderry, død 20. marts 1875) var en irsk nationalistisk aktivist, forfatter og politisk journalist.

Efter at han blev født i Camnish, nær Dungiven, Amt Londonderry og voksede op i Newry, blev Mitchel en vigtig del af både Young Ireland og The Irish Confederation. Efter at være flyttet til USA i 1850'erne, skrev han journalist for slaveriets bevarelse. Mitchel støttede de Konfødererede Stater under den amerikanske borgerkrig, og to af hans sønner døde i kampen for Sydstaternes sag. Han blev valgt til Underhuset i Storbritannien i 1875, men blev ikke godkendt, fordi han var Dømt for en forbrydelse. Hans Jamil Journal er en af den irske nationalismes mest berømte tekster.

Henvisninger 

Journalister fra Irland
Personer i den amerikanske borgerkrig
Mathias Krigbaum

Mathias Krigbaum (født 3. februar 1995) er en tidligere dansk cykelrytter.

Meritter

Landevej
2011
Vinder af European Youth Olympic Festival enkeltstart
2012
Vinder af  Junior-EM i enkeltstart
Vinder af etape 2b i Tour du Pays de Vaud
2. plads samlet i Niedersachsen-Rundfahrt
Vinder af 2. etape
5. plads i Junior-VM i enkeltstart
2013
Vinder samlet i Sint-Martinusprijs Kontich
Vnder af Prologue & 2. etape
2. plads i Junior-VM i enkeltstart
9. plads i Junior-EM i enkeltstart

Bane
2012
Vinder af  Junior europamester i holdforfølgelse (med Mathias Møller Nielsen, Elias Busk og Jonas Poulsen)
  Dansk mester i Omnium
  Dansk juniormester i holdforfølgelse (med Jonas Poulsen, Patrick Olesen og Nicklas Pedersen Bøje)
  Dansk juniormester i pointløb
  Dansk juniormester i Omnium
2. plads i Europæisk juniormester i Madison
2013
  Junior-verdensmester i Madison (med Jonas Poulsen)

References

Eksterne henvisninger 

Mandlige cykelryttere fra Danmark
Englischer Garten

Englischer Garten (tysk for "Engelsk have") er en stor offentlig park i München, Bayern, der går fra byens centrum og til den nordøstlige udkant. Den blev skabt i 1789 af Sir Benjamin Thompson (1753–1814), senere grev Rumford (Reichsgraf von Rumford), for Prins Karl Theodor, Kursfyrste af Pfalz og Bayern. Thompsons efterfølgere, Reinhard von Werneck (1757–1842) og Friedrich Ludwig von Sckell (1750–1823), der havde været rådgivere på projektet siden begyndelsen, udvidede og forbedrede begge parker yderligere.

Med et areal på 3,7 km² (370 ha) er Englischer Garten en af Europas største byparker og er større end Central Park i New York. Navnet refererer til den engelsk parkstil med landskabsarkitektur, som var populær i England i midten af 1700-tallet og frem til begyndelsen af 1800-tallet, og som særligt bliver associeret med Capability Brown.

Eksterne henvisninger 

 Die Bayerische Verwaltung der staatlichen Schlösser, Gärten und Seen on the English Garten 
 W. Haller, Der Englische Garten  (German)
 Englischer Garten - video 
 Photos of the English Garden, Monopteros, Chinesischer Turm, Seehaus Beergarden, River Surfers in the Eisbach 
 Englischer Garten at Google Maps 
 Englischer Garten, Munich - a Gardens Guide review 
 360° View of Chinese Tower 

Bygninger, konstruktioner og anlæg i München
Parker i Tyskland
Søren M. Sindbæk

Søren M. Sindbæk (født 28. januar 1975 i Holstebro) er en dansk arkæolog og professor MSO i middelalderarkæologi på Aarhus Universitet. Han har udgivet flere artikler og bøger om vikingetiden.

Han gik på Holstebro Gymnasium, og blev herefter uddannet forhistorisk arkæolog på Københavns Universitet. Efter et speciale om vikingetid og tidlig middelalder læste han efterfølgende en ph.d. på Aarhus Universitet.

I 2012 begyndte han på forskningsprojektet ENTREPOT, der kører i et samarbejde mellem Aarhus Universitet og University of York i byen af samme navn i England, og som skal undersøge maritime udvekslingsnetværk og urbanisering. Han har modtaget en bevilling på omkring 15,5 mio. kr fra Carlsbergfondet, til at undersøge arkæologien i Ribe og handelsnetværket i forbindelse med byens tidligste historie.

I 2012 blev han også lektor på Aarhus Universitet. I efteråret 2013 var han med til at finde og udgrave den nye trelleborg, Borgring, ved Køge på Sjælland.

I 2014 blev han udnævnt som professor MSO (med særlige opgaver) her, hvor han skal forske i arkæologi i byerne. Samme år udkom bogen Aggersborg i vikingetiden, som Sindbæk skrev i samarbejde med Else Roesdahl og Anne Pedersen om Aggersborg.

I 2017 medvirkede han i DR Histories dokumentarserie Historien om Danmark i tredje afsnit, der omhandlede vikingetiden. Programmet har Lars Mikkelsen som vært, og gennemgår hele Danmarks historie fra istiden frem til i dag.

Bibliografi

Referencer

Eksterne henvisninger 

Arkæologer fra Danmark
Faglitterære forfattere fra Danmark
National Rail

National Rail (ikke at forveksle med Network Rail) er navnet som bruges i forretningsvirksomheden til Association of Train Operating Companies (ATOC), en britisk sammenslutning af private jernbaneselskaber, heraf flere som blev opprettet ud fra British Rail, det nu nedlagte statslige jernbaneselskab.

Der findes enkelte linjer som ikke er del af National Rail, fordi de ikke har udgået fra British Rail, eller af andre grunde. For eksempel blev Waterloo & City-linjen i det centrale London overført til London Underground. Alle linjer under National Rail-paraplyen har samme billetstruktur og dermed muligheder for overgang eller for valgfri rute uanset selskab, mens biletter fra andre selskaber ikke nødvendigvis kan anvendes på National Rails linjer.

Eksterne henvisninger 
 

Jernbaneselskaber i Storbritannien
Etableret i 1999
Æresborger

En æresborger har modtaget en hædersbevisning, fordi den hædrede ved arbejde, forskning, udbredelse af viden om stedet, opvækst eller bopæl har gavnet og glædet stedet.

Traditionelt har en æresborger modtaget byens nøgler. Det er et levn fra dengang, hvor byer havde bymure og låste byporte.

Danske æresborgere 
 H.C. Andersen: æresborger i Odense i 1867
 Martin Andersen Nexø. Æresborger i Dresden. 1953. Posthumt i Nexø
 August Krogh: Æresborger i Grenå i 1945
H.M. Dronning Margrethe 2. Æresborger i City of London i 2000
Mærsk Mc-Kinney Møller: æresborger i Svendborg i 2001

Se også 
 Æresdoktor
 Æreskunstner

Referencer 

Titler
Strukturationsteori

Inden for sociologien benyttes strukturationsteori, formuleret af sociologen Anthony Giddens, som en teoretisk ramme. Giddens har udviklet begrebet i et forsøg på at overvinde den klassiske dualitet i sociologien, dvs. spørgsmålet om forholdet mellem system og aktør.

Formulering 
I The Constitution of Society sammentænker Giddens forholdet mellem det handlende individ og de samfundsmæssige institutioner og strukturer. Strukturationsteorien påpeger, at samfundsstrukturer både skal ses som midlet til og resultatet af individers handlinger. Selvom Anthony Giddens ikke selv skriver det i sine arbejder, er hans strukturationsteori præget af en struktur-agens dialektik, der søger at opløse essens-eksistens-dikotomien. 

Giddens formulerer flg. definition af begrebet i The Constitution of Society: "Ifølge strukturationsteorien er samfundsvidenskabens grundlæggende forskningsfelt hverken den individuelle aktørs erfaring eller eksistensen af enhver form for samfundsmæssig totalitet, men derimod sociale praksiser ordnet på tværs af tid og rum." 

Definitionen af den sociale praksis som et felt, hvor det bevidst, handlende og kyndige individ realiserer de strukturelle træk ved de sociale systemer, samtidig med, at systemet vedligeholdes gennem ekspertsystemers relativt uafhængige udvikling er yderst kompleks og ifølge kritikere vanskelig at påvise empirisk. Giddens anden pointe, at strukturationen bygger på aktørernes fundamentale tillid til ekspertsystemers virkemåde er tilsvarende omstridt.

Referencer 

Filosofi
Sociologiske teoriskoler
Anthony Giddens
Galliard

Galliard (fransk gailliarde, italiensk gagliarda; et ofte brugt synonym er cinque-pas) er en dans, som var populær over hele Europa i 1500-tallet.

Som dans 
Oprindelig var galliarden en fransk folkedans kendt fra omkring år 1400. Fra slutningen af århundredet spredte den sig til mange europæiske hoffer, og den var en populær hofdans i 1500-tallet.

Galliard er en ganske anstrengende dans, som karakteriseres af hop og spring, fem i alt. I grundformen cinque pas) udføres fire hop skiftevis på venstre og højre fod og med den "ledige" fod løftet op foran danseren. Det femte og sidste trin udføres over to takter, og er et langt spring bagover med den ene foden løftet foran danseren, som skal lande på en skråstillet fod. Dette det mest karakteristiske galliard-trin blev kaldt kadens.

Tidens dansehåndbøger beskrev en mængde variationer. Et specialtrin var lavolta, der dansepartnerne vender 270 grader, mens de holder hinanden i et intimt favntag, og med kvinden holdt op i luften. Enkelte dansemestre regnede denne variant som upassende. Cesare Negri beskriver i Le Gratie d'Amore flere varianter af Salti del Fiocco. Lettere varianter indebar en enkelt rotation på 180 eller 360 grader, under mere krævende varianter kunne danserne udføre intrikate trin bestående af flere påfølgende rotationer. Undervejs sparker danseren til en dusk, som hænger en armlængde over gulvet.

Galliarden blev danset både som par- og solodans, men i hofsammenheng altid som pardans.

Dronning Elisabeth I af England var en ivrig udøver af galliard-dansen, og John Stanhope skrev, at dronningen i 1589, da hun var midt i 50-erne, fortsat var så adræt, at hun dansede seks, syv galliarder som morgengymnastik.

Som musikalsk form 
Kompositioner i form af galliarder blev skrevet og fremført længe efter, at dansen var blevet gammeldags. En galliard indgik ofte som en sats i suiter, ofte som en "efterdans" i seksdelt takt, som anvendte samme materiale som den firedelte dans den efterfulgte, eksempelvis en pavane. Det karakteristiske træk med seks taktslag i en frase kan høres i for eksempel "God Save the Queen".

Komponister som skrev galliarder 
 John Dowland
 Thomas Robinson
 Anthony Holborne
 Daniel Bacheler
 Jean-Baptiste Lully

Eksempel 

Lytteeksempel fra Pierre Attaignants samling:

Noter

Litteratur 
 Caroso, Fabritio. 1581. Il ballarino. 2 volumes. Venice: Francesco Ziletti. Facsimile reprint in one volume, Monuments of Music and Music Literature in Facsimile. second series: Music Literature, 46, New York: Broude Brothers, 1967.
 Negri, Cesare. 1602. Le Gratie d'amore. Milan. Facsimile reprints, (1) Bibliotheca musica Bononiensis, Sez. 2, n. 104, Bologna: Forni Editore, 1969; (2) Monuments of Music and Music Literature in Facsimile. second series: Music Literature, no. 141, New York: Broude Bros., 1969.

Eksterne henvisninger 
 Webside om renessansedanser 

Musik
Folkedans
Merv Griffin

Mervyn Edward "Merv" Griffin jr. (født 6. juli 1925 i San Mateo, Californien, død 12. august 2007 i Los Angeles, Californien) var en amerikansk TV-programleder af talkshow og spørgekonkurrencer, underholder, pianist og fortæller. Han begyndte som sanger og han har også spillet i film og på Broadway. Han fik senere jobben som programleder for sit eget show, The Merv Griffin Show, og han skabte Jeopardy! og Wheel of Fortune (den oprindelige amerikanske udgave af Lykkehjulet) via sine produktionsvirksomheder Merv Griffin Enterprises og Merv Griffin Entertainment. 

I 1950 indspillede han en populær version af sangen "I've Got a Lovely Bunch of Coconuts" med Freddy Martin og hans orkester, der gik hen og solgte over 3 mio. eksemplarer.

Referencer

Eksterne henvisninger 

 

Personer fra Californien
Tv-værter fra USA
Sangere fra USA
Böðvar Guðmundsson

Böðvar Guðmundsson (født 9. januar 1939 i Borgarfjörður) er en islandsk forfatter og oversætter.

Han har skrevet en række skuespil, poesi, romaner og børnebøger. Hans mest kendte roman er Híbýli vindanna (1995). Han bor i Danmark og er gift med Eva Rode.

Titler oversat til dansk 
 Livets træ (2003)
 Vindens hjem (2002)

Dramatikere fra Island
Digtere fra Island
Romanforfattere fra Island
Børnebogsforfattere fra Island
Dorthe Emilie Røssell

Dorthe Emilie Røssell (født 12. januar 1934) er en dansk forfatter og under dæknavnene Dunte og Jumbo medlem af modstandsbevægelsen under 2. verdenskrig.

Da Danmark blev besat var hun seks år og hjalp under krigen sin far i modstandskampen i gruppen "Studenternes Efterretningstjeneste". Hun var blandt andet med til at dele illegale blade ud. Hun transporterede dem i sin dukkevogn. Hun voksede op i en lejlighed på Østerbro, hvor der både blev trykt illegale blade, gemt jøder og opbevaret våben. I familiens sommerhus i Hjortekær prøvede hun også at skyde med en Parabellum-pistol.

Da hun var ti år, blev hendes forældre og nogle af gæsterne anholdt af Gestapo under en sammenkomst Sankt Hans aften i deres sommerhus. De var stukket af en, der skulle have deltaget i sammenkomsten. Blandt Gestapofolkene var Ib Birkedal Hansen, der på et spørgsmål fra hende om, hvornår hendes far kom hjem igen, svarede "Hvis han ikke er kommet hjem inden for en time, har jeg stillet ham op ad en mur og skudt ham". Under sit fængselsophold forsøgte moderen at begå selvmord.

Dagen efter mødtes hun og Birkedal Hansen igen. Denne gang i Shellhuset, hvor Birkedal Hansen havde bedt hende komme under påskud at hendes far ville tale med hende, men i virkeligheden ville han under trusler om at skyde både hende og faderen, forhøre hende om, hvad hun vidste, men hun nægtede at svare. Efter syv timers forhør blev hun lukket ud igen. Men inden da så hun, at hendes far blev tortureret med en pisk. Faderen blev først sendt til Frøslevlejren og dernæst til kz-lejren Neuengamme og kom hjem i maj 1945.

Til sin konfirmation tre år efter befrielsen modtog hun frihedskæmpernes blå, røde og hvide armbind af repræsentanter fra Studenternes Efterretningstjeneste.

Da hun så sin far efter befrielsen, lovede hun ham ikke at fortælle nogen om deres oplevelser under krigen. Dette løfte holdt i 60 år. Hverken hendes ægtemand gennem 44 år eller hendes søn fik noget at vide. Hun brød først sit løfte, da Peter Øvig Knudsen i forbindelse med en bog om Ib Birkedal Hansen havde skrevet om hendes far, og derfor opfordrede hende til at skrive om sine oplevelser under besættelsen. Det gjorde hun i bogen Jeg brød et løfte.

Bibliografi 
Dorthe Emilie Røssell har skrevet følgende bøger:

 Jeg brød et løfte (2007)
 Lusitania (2008)
 Om et øjeblik (2010)
 Et strejf af rosmarin (2011)
 Undervejs (2012)
 Eftertid (2012)
 Rumle samler på venner (2012)
 Fasme - fortæl! (2012)
 Gennem kløften over bjerget (2014)
 Uro i julekassen (2014)

Referencer 

Medlemmer af Studenternes Efterretningstjeneste
Selvbiografer fra Danmark
Børnebogsforfattere fra Danmark
Kvindelige forfattere i det 21. århundrede
Carsten Gerhard Bang

Carsten Gerhard Bang født 5. april 1756 i Trondheim, død 22. januar 1826, var en norsk officer, generalmajor fra 1809/1810.

Bang blev han 1772 student Trondheim katedralskole, aflagde 1777 juridisk examen ved Københavns Universitet og fik derefter ansættelse i Trondheim under det norske regeringskollegium som kommercekonsulent, 1783 med titel af justitsråd. Den kortvarige fejde med Sverige 1788 gav ham imidlertid lyst til at forsøge sig som kriger, han indsendte forslag til oprettelsen af det frivillige røraasiske bergjægerkorps og opnåede s. A. at blive stillet i spidsen for korpset som kommandør og at få sin justitsraadstitel ombyttet med en infanterimajors. Fra nu af avancerede han i de militære grader og kommandoposter, blev 1797 oberstløjtnant, 1801 kommandør for den søndenfjældske skiløberbataillon, 1803 oberst, 1804 kommandør for de nordenfjældske skiløbere, 1809 kommandør for 1. trondheimske infanteriregiment, 1809/1810 generalmajor, men vedblev stedse under disse omskiftelser at beklæde stillingen som kommercekonsulent, ligesom han beholdt kommandoen over de røraasiske jægere. Under den Dansk-Svenske Krig 1808-1809 var der betroet ham kommandoen over en brigade, og med denne foretog han bland andet i augustmåned et med omsigt ledet indfald i Härjedalen. Ved Norges afståelse 1814 udgik han af den dansk-norske hærs lister og fortsatte som chef også efter at unionen den svensk-norske union var kommet i stand.

Carsten Gerhard Bang var søn af biskop Marcus Fredrik Bang og dennes tredje hustru Mette Margarethe Volqvartz (-1756).
Han blev i 1782 gift med Cathrine Sara Maria Lysholm (1764-1825), en datter af Broder Brodersen Lysholm, hofagent og
grosserer i Trondheim, og Cathrine Meincke.

Eksterne lenker 
 Dansk biografisk Lexikon

Noter 

Officerer fra Norge
Nordmænd i 1700-tallet
Nordmænd i 1800-tallet
Personer fra Trondheim
Carsten Gerhard
Sørumtoppen Station

Sørumtoppen Station (Sørumtoppen holdeplass) var en jernbanestation på Bergensbanen, der lå i udkanten af området Sørumsmarka i Ringerike kommune i Norge.

Stationen åbnede som trinbræt 10. september 1954 men blev nedlagt igen allerede 31. maj 1970 i lighed med flere andre stationer på strækningen mellem Hønefoss og Sokna.

Stationen lå øst for Sørumsgårdene og syd for hvor Riksvei 7 grener fra mod Soknedalen fra Europavej E16. Området præges i dag af kornmarker. Nogle hundrede meter øst for den nedlagte station ligger Hringariki Kulturminnepark, der er Ringerike kommunes og Buskerud fylkes tusindårssted.

Litteratur

Eksterne henvisninger 

Stationer på Bergensbanen
Nedlagte jernbanestationer i Norge
Etableret i 1954
Ophørt i 1970
Jernbanestationer i Viken
Takvam Station

Takvam Station (Takvam holdeplass) er en tidligere jernbanestation på Bergensbanen, der ligger i bydelen Arna i Bergen kommune i Norge.

Stationen blev oprettet som trinbræt 11. december 1966 som erstatning for Herland Station, der blev nedlagt, da Herlandtunnelen blev taget i brug. Stationen var ubemandet og havde hverken stationsbygning eller krydsningsspor. Den havde imidlertid en lille parkeringsplads med plads til tre til fem biler. Perronen havde grusbelægning og et læskur.

Stationen blev betjent af lokaltog på strækningen mellem Bergen, Voss og Myrdal indtil 9. december 2012, hvor betjeningen af stationen ophørte. Stationen var så lille, at selv de fleste af lokaltogene ikke stoppede der. I stedet blev den kun betjent mandag-fredag af to tog mod Bergen om morgenen og to mod Voss om eftermiddagen.

Litteratur

Eksterne henvisninger 

Stationer på Bergensbanen
Jernbanestationer i Norge uden persontrafik
Etableret i 1966
Jernbanestationer i Bergen
Torpo Station

Torpo Station (Torpo stasjon) er en tidligere jernbanestation på Bergensbanen, der ligger ved byområdet Torpo i Ål kommune i Norge.

Stationen åbnede 21. december 1907. Oprindeligt hed den Torpe, men stavemåden blev ændret til Torpo i april 1935. Stationen blev fjernstyret 9. december 1983 og gjort ubemandet 1. januar 1984. Betjeningen med persontog ophørte 2. juni 1991 men blev genoptaget fra 29. maj 1994 til 20. april 2000. I dag fungerer den tidligere station som krydsningsspor. Stationsbygningen, der er opført i rødmalet træ i jugendstil efter tegninger af Paul Armin Due, står stadig.

Litteratur

Eksterne henvisninger 

Stationer på Bergensbanen
Jernbanestationer i Norge uden persontrafik
Etableret i 1907
Jernbanestationer i Viken
Caroline af Storbritannien

Prinsesse Caroline Elisabeth af Storbritannien () (10. juni 1713 – 28. december 1757) var en britisk prinsesse, der var datter af kong Georg 2. af Storbritannien og Caroline af Ansbach.

Biografi 

Caroline blev født i Tyskland, hvor hendes farfar Georg Ludvig var kurfyrste af Hannover. Da farfaderen blev konge i Storbritannien og faderen blev britisk tronfølger i år 1714, fulgte hun med resten af familien til London. 

Caroline var sine forældres favorit og blev beskrevet som retfærdig, venlig og talentfuld. Efter sigende var hun ulykkeligt forelsket i den gifte hofmand, Lord Hervey, om hvem det blev påstået, at han havde flere affærer med både Carolines bror Frederik Ludvig og flere hofdamer. Efter Herveys død i 1743 blev Caroline ramt af en dyb depression, trak sig tilbage fra offentligheden og isolerede sig i sit hjem resten af livet. 

Hun døde som 44-årig den 28. december 1757 i St. James's Palace i London og blev begravet i Westminster Abbey.

Eksterne links 

Prinsesser fra Storbritannien
Huset Hannover
Personer fra Hannover